I de bratte dalsidene svulmet bekker og småelver opp, mange av dem fant nye løp, noen steder ble de demmet opp av ras, for til slutt å bryte gjennom med stor kraft. Vågåmo, med bebyggelse langs Ottas nordlige tilløp Finna, ble hardt rammet. Jønndalen vest for Dovre, med 30-40 fastboende, ble helt rasert. Folk søkte tilflukt oppe i dalsidene, og flommen krevde visstnok ingen menneskeliv.